
Latina lingvo 


•^"Latina" alidirektas ĉi tien. Por aliaj uzoj, vidu la paĝon Latina (apartigilo). 

Latino^ aŭ la latina lingvo estas italika lingvo, kiu 
estis orginale parolata en la areo de antikva Romo. Ĝi 
ankaŭ estis la ĉefa lingvo de la romia imperio kaj de la 
katolika eklezio, kaj interlingvo de okcidenta civilizo 
ĝis 1750. Inter malkleruloj Latino iompostiome 
simpliĝis kaj fariĝis nova lingvo, vulgara Latino, kiu 
siavice pluevoluis post la disfalo de la imperio, 
kreante la latinidajn lingvojn (la franca, hispana, 
itala, portugala, rumana, ktp.). La klasika Latino ĉesis 
esti denaske parolata lingvo post ĉirkaŭ la jaro 300. En 
la lernejoj dum la renesanco, Latino fariĝis pli ĝuste 
kaj klasike parolata laŭ la modelo de Cicerono. 

Dum multe de la historio de Okcidenta civilizo, ĝi 
estis la lingvo de registaroj, papoj, sciencistoj, 
sanktuloj, nobeloj, muzikistoj kaj eĉ poetoj. Ĝi estas la 
lingvo de Julio Cezaro, Vergilio , Ovidio, Aŭgusteno, 

Abelardo, Tomaso de Akvino, Dante, Koperniko, 

Erasmo, More, Kalvino, Galileo, Bakono, Kartezio, 

Spinozo, Neŭtono kaj Linnaeus. Pluraj gravaj urboj en 
la mondo havas propran latinan nomon. 

Eĉ ĝis la frua 20-a jarcento, Latino restis ordinara 
parto de klerigado en okcidento kaj de la katolika 
trenta meso. Pro la graviĝo de presarto kaj naciaj 
aspiradoj ekde la deksesa jarcento la latina en longa 
procezo perdis iom post iom la funkcion de 
interlingvo. Sed eĉ hodiaŭ ĝi estas fonto por 
sciencistoj, kiam ili inventas novan vorton aŭ por la 
nomado de ĵus malkovritaj bestoj. Nur Vatikano kaj la 
katolika eklezio ankoraŭ uzas Latinon oficiale, eĉ 
eldonante vortaron de novaj vortoj. Sed eĉ en la 
katolika eklezio, Latino mortis kiel efektiva 
laborlingvo de la episkopoj kaj sacerdotoj post la dua Vatikana koncilio. Ekzemple, la katekismo estis 
redaktita en la franca, kvankam la oficiala redakto estas en Latino. Uzadon de la latina kiel viva lingvo 
liturgie kaj ĉiutage ankaŭ en niaj tagoj proponas la usona Familia Sancti Hieronymi. 

En la mezepoka kaj renesanca okcidento, regado de Latino estis necesa por alta klerigado, ĉar la alta scio de 
la okcidenta civilizo estis disponebla plejparte per latinaj libroj kaj latinlingvaj universitatoj. (La angla havas 
similan rolon hodiaŭ). 

Latino estis unu el la ĉefaj fontoj, el kiu Esperanto pruntis vortojn. Ekzemple: facila, sed, tamen, okulo, 
akvo. Ĉirkaŭ 75% el la vortoj de teksto Esperanta estas el lingvo latina aŭ latinida. Latino ankaŭ estas la 
radiko, rekte aŭ nerekte, de 75% de la vortprovizo de la angla lingvo . 

Historio 


La etapoj de Latino: 

■ klasika Latino (-300 al 300) 

■ vulgara Latino (-100 al 1000) 

■ latinidaj lingvoj (1000 -) 

■ mezepoka Latino (300 al 1400) 

■ humanisma Latino (1400 al 1800) 

■ Novlatino (1650 -) 

Skribo kaj elparolo 


Latino uzas la latinan alfabeton, originale nur majuskle aŭ per manskribaĵoj ne facile deĉifreblaj por uzanto 
de la tradicia alfabeto latina. A1 la originalaj 21 literoj, ABCDEFGHIKLMNOPQRSTVX, poste venis Y kaj 
Z, asimilitaj pruntoj por pli facile bonvenigi neologismojn el la pli prestiĝa Helena lingvo. Tial same venis 
K, malgraŭ tio ke ĝi preskaŭ ekskluzive troviĝas ĉe kalendoe apud calendce (speciatim, calendae propriae sunt 
Latinorum, neque enim Graeci hac appellatione, quamvis origine Graeca sit, sed alia utuntur ad denotandum 
primum mensis diem). Litero U uziĝis por kaj la vokala kaj konsonanta variantoj; tiel same ĉe I. Dum la 
mezepoko konsonanta U komencis esti skribata per V, kaj konsonanta I per J. Adicie, ligaturoj komencis esti 
uzataj, precipe kiam ili reprezentas diftongon. Aktuale, ortografio latina plejparte sekvas la italan normon, 
t.e. distingi inter vokala kaj konsonanta U kaj V, sed ne inter I kaj J, sen ligaturoj. 


Historio de la latina alfabeto 






La latina alfabeto devenas de la greka alfabeto ne rekte, sed per la etruska alfabeto. Komence la latina 
alfabeto estis: ABCDEFZHIKLMNOPQRSTVX. Oni vidas ke estas tri literoj por la sama sono /k/: C, K kaj 
Q, tio devenas de la fakto ke la etruska lingvo, kiel semidaj lingvoj havis malsamajn fonemojn por guturala 
surda sono, sed la latina havis nur unu fonemon /k/ kvankam kun tri alofonoj, sekve oni uzis C antaŭ A, K 
antaŭ E kaj I kaj Q antaŭ U kaj O, sed ne estis speciala litero por reprezenti la fonemon /g/, kiu ne ekzistis 
en la etruska; alie S kaj Z reprezentis la saman fonemon /s/. Finfine, en la 3-a jarcento a.K., oni reformis la 
alfabeton kaj ĝi restis tiel: 

ABCDEFGHILMNOPQRSTVX. 

Kiam en la mezo de 2-a jarcento a.K., Romo konkeris grekajn urbojn, oni prenis grekajn literojn K, Y kaj Z. 
Z ne reprezentis plu /s/, kiel antaŭe, sed /dz/. Kaj aperis finfine la "klasika" latina alfabeto. 


Elparolo 


Kompreneble oni ne scias kiel prononcis la romianoj, ĉar en tiu tempo ne estis sonaparatoj. En la fino de 19- 
a jarcento, la katolika eklezio kreis oficialan elparolon bazita sur la itala lingvo. En multaj protestantaj 
landoj estis reago kaj oni intencis krei "sciencan prononcon" de la latina. 

La lingvohistoriaj kaj fonologiaj esploroj malkovris la verŝajnan sonsistemon, elparolon de Latino; tiun 
elparolon oni nomas restaŭrita elparolo. En 1956 la unua "Congres International pour le Latin Vivant" 
(Internacia Kongreso por la Viva Latino) aprobis rezolucion, kiu rekomendis la nuran uzon de "restaŭrita 
elparolo" en Eŭropaj nereligiaj lernejoj. Tiel, multaj eŭropanoj, kiuj lernis Latinon en lernejo post tiu 
kongreso, pensas ke ĝi estas la nura "vera" elparolo de la latina, sed ĝi estas nur konvencia elparolo, kun ia 
scienca bazo, sed tre diskutinda. 


En modernaj tekstoj oni foje uzas super la vokaloj horizontalajn strekojn aŭ arkojn (a e I o ŭ ; a e I 6 ŭ) por 
helpi la lingvolernadon. Tiuj strekoj ne ekzistis en Latino; ili nun montras por la lernantoj la longecon aŭ 
mallongecon de la vokalo (silablongo tre gravas en la latina). 


Restaŭrita prononco 


■ ae [ae] 

- au : [au] 

- c : [k] 


- ch : [k h ] 

- Q : [ 9 ] 

- h : [h] 

- /: [i]/[j] 


■ m : [m] 

■ oe [oe] 

- ph : [p h ] 

■ qu : [k w ] 


- r :[r] 

- s : [s] 

- th : [t h ] 

■ u : [u]/[w] 


■ x :[ks] 

- y: [y] 

- z : [dz] 


Ekzemple, la literoj v kaj u plej verŝajne aludis al duonvokalo /ŭ/ (kiel en aŭto, ŭa!). Sed en "VVA" la 
prononco de unua "V" estas vokala, ne eblas la prononco /ŭŭa/ sed du silaba /u'ŭa/, alie en "SILVANVS", la 
lasta V esta klare vokala: /nus/, sed la unua V eble estas vokala aŭ duonvokala: /sil'ŭa'nus/ aŭ /si'lu'a'nus/, 
klare la prononco /si'lu'a'nus'/ ne taŭgas, sed la sistemo proponita ne klarigas kiel V estas vokalo aŭ 
duonvokalo. 


La restaŭrita prononco pretendas reprodukti la klasikan prononcon, t. e., la prononco de la tempo de 
Cicerono, sed ĝi miksas prononcojn tre malproksimajn en la tempo. Pro la evoluo de certaj sonoj en vulgara 
Latino, oni dum jarcentoj instruis "malĝustan" prononcon de la klasika lingvo. Inter tiuj enradikiĝintaj 
prononcoj menciindas [e] por ae kaj [rondigita e] por oe. Sed OE kaj AE evoluis al [e] antaŭ la klasika erao, 
kiel oni povas vidi en grafitoj de Pompeo, sekve la prononco [ajdes] por [aedes] estas arkaisma, ne klasika, 
kvankam la "restaŭrita prononco" diras la malon. En la klasika erao, eble oni prononcis ankoraŭ la C kiel /k/, 
sed tute ne plu AE kaj OE kiel diftongoj. 




La elparolo de c laŭ la restaŭrita elparolo estas ĉiam /k/. Oni elparolis ĝin ekde la frua mezepoko antaŭ altaj 
vokaloj ( ae, e, i, oe, y) kiel /c/ kaj oni elparolis nur antaŭ la malaltaj vokaloj kiel /k/; tiu elparolo radikiĝis eĉ 
en Hungario. En aliaj lingvoj tiu /c/ plusimpliĝis al /s/. (En Italio ekzistas tria elparola metodo, ĉar ili 
elparolas ĝin antaŭ altaj vokaloj kiel /ĉ/; same antaŭ altaj vokaloj sonas la g kiel /ĝ/, kaj la gn sonrilato estas 
elparolata kiel [nj].) 

Tiel oni elparolas la nomon de Cicero [Clcero:] (Hungario) aŭ [Klkero] (Okcident-Eŭropo) (en Italio kiel 
[Ĉlĉero]). Oni povas ĉiun akcepti, sed oni devas esti konsekvenca. 

En Francio, Britio kaj Nordio, interalie, la natura prononco de Cicero estas [Slsero] - sed kompreneble tio 
validas nur kiam oni tiun vorton uzas dum nacilingva parolado. Ŝanĝante al Latino, oni samtempe devas 
ŝanĝi la prononcon. 

Alie, oni povas ekspliki la originon de vortoj kiel Kaiser en la germana lingvo , nerekte el la parolata latina, 
sed el la skriba formo, sekve oni ne povas rigardi la evoluon de latinaj vortoj en nelatinaj lingvoj kiel helpaj, 
ĉar la latina ĉiam restis kiel skriba lingvo, eĉ en landoj kie neniu parolis ĝin. 


Akcento 

Noto: En multaj lernolibroj oni markas latinan akcenton per signo ' (akuto); do "imperat" estu [IMperatj. 
La akcento estas plej ofte kiel en Esperanto: je la dua silabo de la vortofino. Se tiu silabo estas mallonga, la 
akcento migras pli antaŭen (ekz. amlcus, sed fabula, ĉar en tiu vorto u estas mallonga). - La longo aŭ 
mallongo de silaboj (kaj la vokaloj) ne estas antaŭdirebla, oni devas lerni ilin kun la vorto. La silaboj 
finiĝantaj je konsonanto estas ĉiam longaj. Oni devas memori nur la sonrilaton t.n. muta cum liquida, kiam 
la sonanton sekvas p, b, t, d, g, c , kaj pli poste r aŭ /, ekz. librum: tie la du konsonantoj (br) komencas kune 
la duan silabon kaj la Zz- silabo restas mallonga. 


Gramatiko 

Klasika Latino estis tre fleksia lingvo, en kiu diversaj finaĵoj indikas la gramatikan funkcion de vortoj. 

Ĉe la substantivo kaj adjektivo estas ses kazoj, kies formoj malsamas laŭ la nombro, genro, kaj 
deklinacio (specifa fleksiaro) de la vorto. Jen la kazoj de la virgenra dua-deklinacia vorto amicus (longaj 
vokaloj markitaj per ĉapelo): 


kazo 

singularo 

pluralo 

proksimuma traduko 

nominativo 

amTcus 

amTcT 

amiko(j) 

genitivo 

arnTcT_ 

amTcorum 

de amiko(j) 

dativo 

armco 

amTcTs 

al amiko(j) 

akuzativo 

amTcum 

amTcos 

amiko(j)n 

ablativo 

amTco 

amTcTs 

el/per amiko(j) (aŭ post prepozicio) 

vokativo 

o amTce 

o amTcT 

ho amiko(j)! 


Tiuj rilatoj, kiujn ne esprimas ia kazo, esprimiĝas per prepozicioj kune kun la ablativo (aŭ kelkfoje la 
akuzativo). La antikva prapatra lingvo de la latina kaj la aliaj hindeŭropaj lingvoj enhavis du pliajn kazojn: 
la instrumentalo kaj la lokativo. En la latina, la instrumentalo enfaldiĝis en la dativon, kaj la lokativo en la 
ablativon aŭ foje la dativon. 





En la vulgara latina, la restantaj kazoj iom post iom malvastiĝis al du, nominativo/akuzativo kaj 
genitivo/dativo, kaj poste estis anstataŭitaj per prepozicioj aŭ vortordo. Inter la nunaj latinidaj lingvoj, nur la 
rumana ankoraŭ distingas tiujn du kazojn krom la pronomoj. 

La substantivo kaj ĝiaj adjektivoj akordas laŭ kazo, genro, kaj nombro: 

■ bonus amicus bona amiko (virgenra nominativa singulara) 

■ bonorum amicorum de (la) bonaj amikoj (virgenra genetiva plurala) 

■ bonam amicam bonan amikinon (ingenra akuzativa singulara) 

La verbo fleksiiĝas laŭ la nombro (singulara, plurala) kaj persono (unua, dua, tria) de la subjekto, kaj laŭ 
tempo (prezenco, imperfekto, pasea perfekto, pluskvamperfekto, futuro, futura perfekto), voĉo (aktivo, 
pasivo) kaj modo (indikativo, subjunktivo, imperativo). Ankaŭ estas la infinitivo, la adjektivecaj participoj 
(prezenca, perfekta, futura) kaj gerundivoj, kaj la substantivecaj gerundo kaj supino. 

Adverboj kaj konjunkcioj ne fleksiiĝas. Ankaŭ ne ekzistas artikolo, same kiel en la plej multaj el la 
nuntempaj slavaj lingvoj. La artikoloj de la latinidaj lingvoj evoluis el la montraj pronomoj de la klasika 
latina ( ille, illa, illud aŭ ipsus, ipsa, ipsum ). 

La ĝenerala vortordo de klasika latino estas SOV - subjekto unue, objekto sekve, kaj fine la verbo. Tamen, 
pro la vasta fleksiado, la vortordo estis tre variebla. 

Specimeno 


Pater Noster (Patro Nia) 

Pater noster, qui es in caelis, 
sanctificetur nomen tuum. 

Adveniat regnum tuum. 

Fiat voluntas tua, 
sicut in caelo et in terra. 

Panem nostmm quotidianum da nobis hodie, 

et dimitte nobis debita nostra 

sicut et nos dimittimus debitoribus nostris. 

Et ne nos inducas in tentationem, 
sed libera nos a malo. 

Literaturo 


La ora epoko de latina literaturo estis en la 1-a jarcento a.K. (la fina jarcento de la Romia Respubliko) sub la 
plumo de Cicerono, Cezaro, Lukrecio, Katulo kaj aliaj. La sekva jarcento (la unua de la Imperio) estis la 
epoko arĝenta. Ĝi floris sub la plumo de Vergilio , Horacio, Ovidio, Lukano kaj aliaj. 

Makaronia poezio nomiĝas la poemaj produktoj miksitaj el latina kaj vulgaraj lingvoj (ekz. la itala, franca, 
germana). Karaktero grava de la tuto estis, ke ankaŭ la nelatinaj vortoj submetitas al la latina gramatiko. 

En la aktualo 


Vidu ankaŭ: Moderna Latino 



























La instruado kaj uzado de la latina lingvo, neniam kiel unua aŭ gepatra lingvo, pluis en la okcidenta 
kultursistemo (instruado, universitato, religio ktp.) ĝis la aktualo, ne nur en Eŭropo, sed ankaŭ en Usono kaj 
aliaj mondopartoj. Ĝi ĝuis la prestiĝon de la antikva kulturo kaj partikulare de tiu de la Romia Imperio, kiel 
lulilo de la eŭropa civilizacio. Krom la rezisto en la moderna eduksistemo (el mezlernejo al la universitato 
ĉefe por filologiaj karieroj), la latino estas ankoraŭ disvastigata kiel alternativa lingvo, ekzemple por 
parolrondoj, gazetoj, propra Vikipedio ktp. La Papa Akademio de Latina Lingvo listigas celojn, metodojn 
kaj detalajn normojn pri agado de la institucio; ĝi interalie atentigas neprecon utiligi nuntempajn rimedojn 
de amaskomunikiloj por propagi la latinan lingvon; sub kontrolo de la Akademio estas kreata Parvum 
verborum novatorum lexicum ("Eta leksikono de novaj vortoj"); en ĝi estas konfirmataj neologismoj, kiujn 
oni povas uzi en oficiala lingvo de Vatikano kaj Katolika eklezio. Tiu Akademio eldonas trarigardon de siaj 
laboraĵoj en periodaĵo "Latinitas". Grava leksikografo kaj tradukisto papa estis dum multaj jaroj la tirolano 
K arl Egger . 

Sur tiu bazo la latino estis proponita ankaŭ kiel bazo por kelkaj planlingvoj , kiel Latino sine flexione, 
Interlingvao kaj aliaj, ĉu rekte aŭ kiel akso de la latinidaj lingvoj. 


Bildogalerio 



Plej malnova latina Plej maljuna latina Duenos inskribo 
teksto, el inskribo 

Universitato Graz 


Notoj 

1. t VVennergren, Bertilo "Lingvonomoj" (https://bertilow.com/pmeg/gramatiko/propraj_nomoj/lan 
doj popoloj_lingvoj.html#i-r76) PMEG 

Vidu ankaŭ 

■ Esperantigo de vortoj el latina fonto 

■ Moderna Latino 

■ Listo de latinaj eldiroj 

■ Latinida lingvo 

■ Lingvistiko 

■ Listo de lingvoj 

■ Lingva familio 

■ Latinaj eldiroj 

■ Latinitas (periodaĵo) 

■ Radielsendoj latinlingvaj el Erfurto 









Akihiko VVatanabe 


Eksteraj ligiloj 


■ Ephemeris (http://ephemeris.alcuinus.net) - Gazeto en Latino. 

■ Hebdomada Aenigmatum (http://www.latincrosswords.com) - Hebdomada Aenigmatum, 
gazeto de krucvortenigmoj Latine. 

■ Bonega superrigardo pri la uzo de la latina kiel viva lingvo (http://www.latinitatis.com/latinitas/rn 
enu_de.htm) 

■ Nuntii Latini (http://www.yleradiol.fi/tiede/nuntii) - radiodissendo en Latino. 

■ Latina Vikipedio (https://la.wikipedia.com/) 

■ Latina retpaĝaro el Vatikanurbo kun amaso da tekstoj novaj kaj malnovaj. (http://www.vatican.v 
a/latin/latin_index.html) 

■ Novaĵoj vatikanurbaj en la latina, legeblaj kaj elŝuteblaj per MP3. (http://www.radiovaticana.or 
g/ted/articolo.asp?c=532131) 

■ "Curlie" (https://curlie.org/la/) - ligiloj al la latinaj retpaĝoj kolektitaj de DMoz. 

■ Konata latinlingva gazeto Vox Latina el Germanio. (http://www.voxlatina.uni-saarland.de) 

■ Lernu la latinan (http://www.learnlangs.com/latin.htm) angle 


Elŝutita el "https://e 0 .wikipedia. 0 rg/w/index. php?title=Latina_lingvo&oldid=6900734" 


Ĉi tiu paĝo estis lastafoje redaktita je 14:39, 27 feb. 2020. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondjĉojn por detaloj. 






